Avis juridique important

|

31985D0367

85/367/ΕΟΚ: Απόφαση του Συμβουλίου της 16ης Ιουλίου 1985 για τη σύναψη της συντονιστικής συμφωνίας Κοινότητας — COST σχετικά με ένα σχέδιο συντονισμένης δράσης στον τομέα των επιπτώσεων της επεξεργασίας και της διανομής στην ποιότητα και τη θρεπτική αξία των τροφίμων (σχέδιο COST 91 α)

Επίσημη Εφημερίδα αριθ. L 199 της 31/07/1985 σ. 0050 Ισπανική ειδική έκδοση: Κεφάλαιο 16 τόμος 2 σ. 0005  Πορτογαλική ειδική έκδοση : Κεφάλαιο 16 τόμος 2 σ. 0005

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 16ης Ιουλίου 1985  για τη σύναψη της συντονιστικής συμφωνίας Κοινότητας - COST σχετικά με ένα σχέδιο συντονισμένης δράσης στον τομέα των επιπτώσεων της επεξεργασίας και της διανομής στην ποιότητα και τη θρεπτική αξία των τροφίμων (Σχέδιο COST 91 α)  (85/367/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  το σχέδιο απόφασης που υπέβαλε η Επιτροπή,  Εκτιμώντας:  ότι με την απόφαση 84/304/ΕΟΚ (1), το Συμβούλιο ενέκρινε ένα ερευνητικό σχέδιο συντονισμένης δράσης της Ευρωπαϊκής Οικονομικής Κοινότητας σχετικά με τις επιπτώσεις της επεξεργασίας και της διανομής στην ποιότητα και τη θρεπτική αξία των τροφίμων·  ότι το άρθρο 6 της απόφασης 84/304/ΕΟΚ καθορίζει ότι η Κοινότητα μπορεί να συνάψει συμφωνία με τρίτα κράτη που συμμετέχουν στην Ευρωπαϊκή Συνεργασία στον τομέα της Επιστημονικής και Τεχνικής Έρευνας (COST), για να εξασφαλίσει το συντονισμό του κοινοτικού σχεδίου και των αντίστοιχων προγραμμάτων των κρατών αυτών·  ότι με την απόφαση της 23ης/24ης Ιανουαρίου 1984, το Συμβούλιο εξουσιοδότησε την Επιτροπή να διαπραγματευθεί μια συμφωνία προ προς το σκοπό αυτό·  ότι η Επιτροπή συμπλήρωσε τον κύκλο αυτών των διαπραγματεύσεων ·  ότι η συμφωνία αυτή πρέπει να εγκριθεί,  ΑΠΟΦΑΣΙΖΕΙ:  Άρθρο 1  Η συντονιστική συμφωνία Κοινότητας - COST, σχετικά με ένα σχέδιο συντονισμένης δράσης στον τομέα των επιπτώσεων της επεξεργασίας και της διανομής στην ποιότητα και τη θρεπτική αξία των τροφίμων (σχέδιο COST 91 α), εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει στην κοινοποίηση που προβλέπει το άρθρο 6 παράγραφος 2 της συμφωνίας.  Βρυξέλλες, 16 Ιουλίου 1985.  Για το Συμβούλιο  Ο Πρόεδρος  M. FISCHBACH  (1) ΕΕ αριθ. L 151 της 7. 6. 1984, σ. 46.   ΣΥΝΤΟΝΙΣΜΕΝΗ ΣΥΜΦΩΝΙΑ ΚΟΙΝΟΤΗΤΑΣ - COST  σχετικά με ένα σχέδιο συντονισμένης δράσης στον τομέα των επιπτώσεων της επεξεργασίας και της διανομής στην ποιότητα και τη θρεπτική αξία των τροφίμων (σχέδιο COST 91 α)  Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ,  καλούμενη στο εξής «η Κοινότητα», και  ΤΑ ΚΡΑΤΗ ΠΟΥ ΥΠΟΓΡΑΦΟΥΝ ΤΗΝ ΠΑΡΟΥΣΑ ΣΥΜΦΩΝΙΑ,  καλούμενα στο εξής «τα συμμετέχοντα κράτη μη μέλη»,  Εκτιμώντας:  ότι μια συντονιστική συμφωνία Κοινότητας - COST σχετικά με ένα σχέδιο συντονισμένης δράσης στον τομέα των επιπτώσεων της θερμικής επεξεργασίας και της διανομής στην ποιότητα και τη θρεπτική αξία των τροφίμων (σχέδιο COST 91 α) συνήφθη μεταξύ της Κοινότητας και ορισμένων κρατών μη μελών, που συμμετέχουν στην Ευρωπαϊκή Συνεργασία στον τομέα της Επιστημονικής και Τεχνικής Έρευνας (COST), στις 22 Ιανουαρίου 1981 και έληξε στις 26 Νοεμβρίου 1982·  ότι το ανωτέρω αναφερόμενο σχέδιο συντονισμένης δράσης έδωσε πολύ ενθαρρυντικά αποτελέσματα·  ότι με την απόφαση της 24ης Μαΐου 1984 το Συμβούλιο των Ευρωπαϊκών Κοινοτήτων ενέκρινε ένα κοινοτικό σχέδιο συντονισμένης δράσης στον τομέα των επιπτώσεων της επεξεργασίας και της διανομής στην ποιότητα και τη θρεπτική αξία των τροφίμων ·  ότι τα κράτη μέλη της Κοινότητας και τα συμμετέχοντα κράτη μη μέλη, καλούμενα στο εξής «τα κράτη», προτίθενται, βάσει κανόνων και διαδικασιών που εφαρμόζονται στα εθνικά τους προγράμματα, να πραγματοποιήσουν την έρευνα που περιγράφεται στο παράρτημα Α, και είναι διατεθειμένα να την υπαγάγουν σε πλαίσια συντονισμού που θεωρούν ότι θα είναι αμοιβαία ωφέλιμα·  ότι η διεξαγωγή της έρευνας που καλύπτει το σχέδιο συντονισμένης δράσης θα απαιτήσει από τα κράτη χρηματοδοτική συνεισφορά περίπου 20 εκατομμυρίων ECU,  ΣΥΜΦΩΝΗΣΑΝ ΤΑ ΑΚΟΛΟΥΘΑ:  Άρθρο 1  Η Κοινότητα και τα συμμετέχοντα κράτη μη μέλη, καλούμενα στο εξής «τα συμβαλλόμενα μέρη», συμμετέχουν, για μια περίοδο που εκτείνεται έως τις 7 Ιουνίου 1988, σε ένα σχέδιο συντονισμένης δράσης στον τομέα των επιπτώσεων της επεξεργασίας και της διανομής στην ποιότητα και θρεπτική αξία των τροφίμων.  Το σχέδιο αυτό συνίσταται στο συντονισμό του κοινοτικού σχεδίου συντονισμένης δράσης και των αντίστοιχων προγραμμάτων των συμμετεχόντων κρατών μη μελών. Τα θέματα της έρευνας που καλύπτονται από την παρούσα συμφωνία εκτίθενται στο παράρτημα Α.  Τα κράτη είναι εξ ολοκλήρου υπεύθυνα για την έρευνα που θα διεξάγουν οι εθνικοί τους οργανισμοί ή φορείς.  Άρθρο 2  Ο συντονισμός μεταξύ των συμβαλλομένων μερών διενεργείται μέσω μιας συντονιστικής επιτροπής Κοινότητας - COST, καλουμένης στο εξής «η επιτροπή».  Η επιτροπή θεσπίζει τον εσωτερικό κανονισμό της. Η γραμματεία της εξασφαλίζεται από την Επιτροπή των Ευρωπαϊκών Κοινοτήτων, καλούμενη στο εξής «η Επιτροπή».  Οι αρμοδιότητες και η σύνδεση της επιτροπής καθορίζονται στο παράρτημα Β.  Άρθρο 3  Προκειμένου να εξασφαλισθεί η μεγαλύτερη δυνατή αποτελεσματικότητα κατά την εκτέλεση αυτού του σχεδίου συντονισμένης δράσης, η Επιτροπή διορίζει έναν επικεφαλής του σχεδίου σε συμφωνία με τους αντιπροσώπους των συμμετεχόντων κρατών μη μελών στην επιτροπή.  Άρθρο 4  Η μέγιστη χρηματοδοτική συνεισφορά των συμβαλλομένων μερών στο κόστος του συντονισμού για την αναφερόμενη στην πρώτη παράγραφο του άρθρου 1 χρονική περίοδο, ανέρχεται σε:  - 780 000 ECU εκ μέρους της Κοινότητας,  - 78 000 ECU εκ μέρους κάθε συμμετέχοντος κράτους μη μέλους.  Η ECU νοείται όπως ορίζεται από τον ισχύοντα δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων και από τις δημοσιονομικές διατάξεις που έχουν εκδοθεί για την εφαρμογή του.  Οι κανόνες που διέπουν τη χρηματοδότηση της συμφωνίας αναφέρονται στο παράρτημα Γ.  Άρθρο 5  1. Μέσω της επιτροπής, τα κράτη ανταλλάσσουν τακτικά κάθε χρήσιμο στοιχείο σχετικά με τη διεξαγωγή των ερευνών που αποτελούν το αντικείμενο του σχεδίου συντονισμένης δράσης και προσπαθούν να παρέχουν τα στοιχεία με παρόμοιες έρευνες, οι οποίες είτε σχεδιάζονται είτε διεξάγονται από άλλους φορείς. Κάθε παρεχόμενο στοιχείο αποκτά εμπιστευτικό χαρακτήρα, αν το κράτος που το ανακοινώνει το ζητήσει. 2. Κατόπιν συνεννοήσεως με την επιτροπή, η Επιτροπή συντάσσει ετήσιες εκθέσεις προόδου εργασιών με βάση τα παρεχόμενα στοιχεία και τις διαβιβάζει προς τα κράτη.  3. Στο τέλος της περιόδου συντονισμού, η Επιτροπή, κατόπιν συνεννοήσεως με την επιτροπή, διαβιβάζει στα κράτη γενική έκθεση σχετικά με τη διεξαγωγή και τα αποτελέσματα του σχεδίου. Η έκθεση αυτή δημοσιεύται από την Επιτροπή σε διάστημα έξι μηνών το αργότερο από τη διαβίβασή της, εκτός αν υπάρξει διαφωνία εκ μέρους ενός κράτους. Στην περίπτωση αυτή, η έκθεση αποκτά εμπιστευτικό χαρακτήρα και διαβιβάζεται, κατόπιν αιτήσεως και με τη σύμφωνη γνώμη της επιτροπής, μόνο σε οργανισμούς και επιχειρήσεις των οποίων οι δραστηριότητες ή η παραγωγή δικαιολογούν την πρόσβαση στις γνώσεις που έχουν αποκτηθεί από τη διεξαγωγή των ερευνών που καλύπτει το σχέδιο συντονισμένης δράσης.  Άρθρο 6  1. Η παρούσα συμφωνία είναι ανοικτή για να την υπογράψουν η Κοινότητα και τα κράτη μη μέλη που έλαβαν μέρος στην υπουργική διάσκεψη των Βρυξελλών στις 22 και 23 Νοεμβρίου 1971.  2. Για τη συμμετοχή κάθε συμβαλλόμενου μέρους στο σχέδιο συντονισμένης δράσης που ορίζεται στο άρθρο 1, αποτελεί προϋπόθεση η μετά την υπογραφή της παρούσας συμφωνίας κοινοποίηση προς το Γενικό Γραμματέα του Συμβουλίου των Ευρωπαϊκών Κοινοτήτων, το αργότερο στις 31 Δεκεμβρίου 1985, σχετικά με την ολοκλήρωση των αναγκαίων διαδικασιών που προβλέπονται από το εσωτερικό του δίκαιο, για τη θέση σε εφαρμογή της παρούσας συμφωνίας.  3. Η παρούσα συμφωνία αρχίζει να ισχύει για τα συμβαλλόμενα μέρη, τα οποία προέβησαν στην κοινοποίηση που προβλέπεται στην παράγραφο 2, την πρώτη μέρα του μήνα που ακολουθεί εκείνον κατά τη διάρκεια του οποίου η Κοινότητα και ένα τουλάχιστον από τα συμμετέχοντα κράτη μη μέλη προέβησαν στην εν λόγω κοινοποίηση.  Η παρούσα συμφωνία αρχίζει να ισχύει για τα συμβαλλόμενα μέρη τα οποία προβαίνουν στην κοινοποίηση μετά την έναρξη ισχύος της, την πρώτη μέρα του δευτέρου μήνα που ακολουθεί εκείνον κατά τη διάρκεια του οποίου διαβιβάστηκε η κοινοποίηση.  Τα συμβαλλόμενα μέρη, τα οποία δεν έχουν προβεί στην κοινοποίηση κατά την έναρξη ισχύος της παρούσας συμφωνίας, μπορούν να συμμετάσχουν στις εργασίες της επιτροπής, χωρίς δικαίωμα ψήφου, μέχρι τις 31 Δεκεμβρίου 1985.  4. Ο Γενικός Γραμματέας του Συμβουλίου των Ευρωπαϊκών Κοινοτήτων πληροφορεί το καθένα από τα συμβαλλόμενα μέρη για τις κοινοποιήσεις που προβλέπονται στην παράγραφο 2 και την ημερομηνία ενάρξεως ισχύος της παρούσας συμφωνίας.  Άρθρο 7  Η παρούσα συμφωνία εφαρμόζεται αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Οικονομικής Κοινότητας υπό τους όρους που προβλέπει η συνθήκη αυτή και, αφετέρου, στα εδάφη των συμμετεχόντων κρατών μη μελών.  Άρθρο 8  Η παρούσα συμφωνία συντάσσεται σε ένα μόνο αντίτυπο στην αγγλική, γαλλική, δανική, ελληνική, ιταλική και ολλανδική γλώσσα, και όλα τα κείμενα είναι εξίσου αυθεντικά. Η συμφωνία κατατίθεται στο αρχείο της Γενικής Γραμματείας του Συμβουλίου των Ευρωπαϊκών Κοινοτήτων, το οποίο διαβιβάζει επικυρωμένο αντίγραφο σε κάθε συμβαλλόμενο μέρος.   ΠΑΡΑΡΤΗΜΑ Α  ΘΕΜΑΤΑ ΕΡΕΥΝΑΣ ΠΟΥ ΚΑΛΥΠΤΕΙ Η ΣΥΜΦΩΝΙΑ  1. Διαδικασία HTST (υψηλή θερμοκρασία, βραχύχρονη επεξεργασία και άλλα νέα συστήματα θερμικής επεξεργασία).  2. Ποιοτικές και θρεπτικές ιδιότητες τροφών που παράγονται με βιοτεχνολογία.  3. Ψύξη και κατεψυγμένη εναποθήκευση.  ΠΑΡΑΡΤΗΜΑ Β  ΑΡΜΟΔΙΟΤΗΤΕΣ ΚΑΙ ΣΥΝΘΕΣΗ ΤΗΣ ΣΥΝΤΟΝΙΣΜΕΝΗΣ ΕΠΙΤΡΟΠΗΣ ΚΟΙΝΟΤΗΤΑΣ - COSTΣΧΕΤΙΚΑ ΜΕ ΤΙΣ ΕΠΙΠΤΩΣΕΙΣ ΤΗΣ ΕΠΕΞΕΡΓΑΣΙΑΣ ΚΑΙ ΤΗΣ ΔΙΑΝΟΜΗΣ ΣΤΗΝ ΠΟΙΟΤΗΤΑ ΚΑΙ ΤΗ ΘΡΕΠΤΙΚΗ ΑΞΙΑ ΤΩΝ ΤΡΟΦΙΜΩΝ  1. Η επιτροπή:  1.1. συμβάλλει στη βέλτιστη υλοποίηση του σχεδίου διατυπώνοντας τη γνώμη της για όλες τις πλευρές της εξέλιξής του,  1.2. αξιολογεί τα αποτελέσματα του σχεδίου και εξάγει συμπεράσματα σχετικά με την εφαρμογή τους,  1.3. είναι υπεύθυνη για την ανταλλαγή πληροφοριών που προβλέπεται στο άρθρο 5 παράγραφος 1 της συμφωνίας,  1.4. εισηγείται κατευθύνσεις στον επικεφαλής του σχεδίου,  1.5. μπορεί να συστήσει, για καθένα από τα θέματα έρευνας που καθορίζονται στο παράρτημα Α, μια υποεπιτροπή ώστε να εξασφαλίζεται η καλή εκτέλεση του προγράμματος,  2. Οι εκθέσεις και οι γνώμες της επιτροπής ανακοινώνονται στα κράτη.  3. Η επιτροπή απαρτίζεται από έναν αντιπρόσωπο της Επιτροπής, ως συντονισμή του κοινοτικού σχεδίου συντονισμένης δράσης, έναν αντιπρόσωπο κάθε συμμετέχοντος κράτους μη μέλους, έναν αντιπρόσωπο ωπο κάθε κράτους μέλους, ο οποίος εκπροσωπεί το εθνικό του πρόγραμμα, και τον επικεφαλής του σχεδίου. Κάθε αντιπρόσωπος είναι δυνατόν να συνοδεύεται από εμπειρογνώμονες.   ΠΑΡΑΡΤΗΜΑ Γ  ΚΑΝΟΝΕΣ ΧΡΗΜΑΤΟΔΟΤΗΣΕΩΣ  Άρθρο 1  Οι παρούσες διατάξεις καθορίζουν τους κανόνες χρηματοδοτήσεως που αναφέρονται στο άρθρο 4 της συντονιστικής συμφωνίας Κοινότητας - COST σχετικά με ένα σχέδιο συντονισμένης δράσης Κοινότητας - COST στον τομέα των επιπτώσεων της επεξεργασίας και της διανομής στην ποιότητα και τη θρεπτική αξία των τροφίμων (σχέδιο COST 91 α).  Άρθρο 2  Στην αρχή κάθε οικονομικού έτους, η Επιτροπή απευθύνει πρόσκληση για συνεισφορά σε κάθε ένα από τα συμμετέχοντα κράτη μη μέλη, η οποία αντιστοιχεί στο μερίδιό του στα ετήσια έξοδα συντονισμού, βάσει της συμφωνίας, και υπολογίζεται ανάλογα με τα ανώτατα ποσά που αναφέρονται στο άρθρο 4 της συμφωνίας.  Η συνεισφορά αυτή εκφράζεται συγχρόνως σε ECU και στο νόμισμα του ίδιου κράτους μη μέλους, η δε αξία της ECU ορίζεται σε δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων και καθορίζεται κατά την ημερομηνία της προσκλήσεως για συνεισφορά.  Το σύνολο των συνεισφορών καλύπτει εκτός από τα έξοδα ταξιδιού και διαμονής των αντιπροσώπων της επιτροπής, και τα έξοδα συντονισμού που περιλαμβάνουν συνεδριάσεις, συμβάσεις που συνάπτονται με πρόσωπα ή οργανισμούς των συμμετεχόντων κρατών με σκοπό την εξασφάλιση του συντονισμού και τη μετακίνηση των ερευνητών μεταξύ των εργαστηρίων.  Κάθε συμετέχον κράτος μη μέλος καταβάλει ετήσια συνεισφορά στα έξοδα συντονισμού, δυνάμει της συμφωνίας, στην αρχή του έτους και το αργότερο στις 31 Μαρτίου. Κάθε καθυστέρηση καταβολής της ετήσιας συνεισφοράς συνεπάγεται για το ενδιαφερόμενο κράτος μη μέλος την πληρωμή τόκου με επιτόκιο ίσο με το υψηλότερο επιτόκιο προεξοφλητικού τόκου που εφαρμόζεται στα κράτη κατά την ημέρα λήξης της προθεσμίας. Το επιτόκιο αυτό προσαυξάνεται κατά 0,25 % για κάθε μήνα υπερημερίας. Ο τόκος επαυξημένος κατ'αυτό τον τρόπο ισχύει για όλη την περίοδο υπερημερίας. Ωστόσο, ο τόκος αυτός επιβάλλεται μόνο στην περίπτωση που η πληρωμή πραγματοποιείται μετά την παρέλευση τριών μηνών από την πρόσκληση για συνεισφορά της Επιτροπής.  Άρθρο 3  Τα καταβαλλόμενα ποσά από τα συμμετέχοντα κράτη μη μέλη φέρονται σε πίστωση της συντονισμένης δράσης σαν έσοδα του προϋπολογισμού της Ευρωπαϊκής Κοινότητας (Τμήμα Επιτροπής).  Άρθρο 4  Το προσωρινό χρονοδιάγραμμα των εξόδων συντονισμοού, που προβλέπονται στο άρθρο 4 της συμφωνίας, αναφέρεται στο παράρτημα.  Άρθρο 5  Ο ισχύων δημοσιονομικός κανονισμός που εφαρμόζεται στο γενικό προϋπολογισμό των Ευρωπαϊκών Κοινοτήτων εφαρμόζεται και στη διαχείριση των πιστώσεων.  Άρθρο 6  Στο τέλος κάθε οικονομικού έτους, καταρτίζεται κατάσταση πιστώσεων σχετικών με τη συντονισμένη δράση, η οποία και διαβιβάζεται στα συμμετέχοντα κράτη μη μέλη για ενημέρωση.   ΠΑΡΑΡΤΗΜΑ  ΠΡΟΣΩΡΙΝΟ ΧΡΟΝΟΔΙΑΓΡΑΜΜΑ ΓΙΑ ΤΟ ΣΧΕΔΙΟ ΣΥΝΤΟΝΙΣΜΕΝΗΣ ΔΡΑΣΗΣ « ΕΠΙΠΤΩΣΕΙΣ ΤΗΣ ΕΠΕΞΕΡΓΑΣΙΑΣ ΚΑΙ ΤΗΣ ΔΙΑΝΟΜΗΣ ΣΤΗΝ ΠΟΙΟΤΗΤΑ ΚΑΙ ΤΗ ΘΡΕΠΤΙΚΗ ΑΞΙΑ ΤΩΝ ΤΡΟΦΙΜΩΝ» (Σχέδιο COST 91 α)  (ECU)  1.2,3.4,5.6,7.8,9.10,11.12,13 //   //   //   //   //   //  //   //   // 1984   // 1985  // 1986  // 1987  // 1988  // Σύνολο   //   //   //   //   //   // 1.2.3.4.5.6.7.8.9.10.11.12.13 //   // CE  // CP  // CE  // CP  // CE  // CP  // CE  // CP  // CE  // CP  // CE  // CP  //  //   //   //   //   //   //   //   //   //   //   //   //  // 1. Αρχική εκτίμηση των συνολικών αναγκών  //   //   //  //   //   //   //   //   //   //   //   //   // - Προσωπικό  // -  // -  // 17 000  // 17 000  // 36 650  // 36 650  // 39 100  // 39 100  // 20 000  // 20 000  // 112 750  // 112 750  // - Έξοδα διοικητικής  λειτουργίας  // 40 000  // 40 000  // 71 000  // 71 000  // 75 000  // 75 000  // 77 000  // 77 000  // 50 000  // 50 000  // 313 000  // 313 000  // - Συμβάσεις  // 45 000   // 20 000  // 102 000  // 37 000  // 90 000  // 115 000  // 95 000  // 115 000  // 22 250  // 67 250  // 354 250  // 354 250  // Σύνολο   // 85 000  // 60 000  // 190 000  // 125 000  // 201 650  // 226 650  // 211 100  // 231 100  // 92 250  // 137 250  // 780 000  // 780 000  //   //   //   //   //   //   //   //  //   //   //   //   //   // 2. Αναθεωρημένη εκτίμηση των δαπανών, λαμβανομένων υπόψη των συμπληρωματικών αναγκών που απορρέουν από την προσχώρηση στη συμφωνία συμμετεχόντων κρατών μη μελών  //   //   //   //   //   //   //   //   //   //   //  //   // - Προσωπικό  // -  // -  //   //   //   //   //   //  //   //   //   //   // - Έξοδα διοικητικής  λειτουργίας  - Συμβάσεις   //  85 000  n85 000  10   //  60 000  n60 000  10  // 190 000  n190 000  10  // 125 000  n125 000  10  // 201 650  n201 650  10  // 226 650  n226 650  10  // 211 100  n211 100  10  // 231 100  n231 100  10  // 92 250  n92 250  10  // 137 250  n137 250  10  // 780 000  n780 000  10  // 780 000  n780 000  10  //   //   //   //   //   //   //   //   //   //   //  //   //   // 3. Διαφορά μεταξύ 1 και 2 προς κάλυψη από τις συνεισφορές των συμμετεχόντων κρατών μη μελών   //  n85 000  10   //  n60 000  10   //  n190 000  10   //  n125 000  10   //  n201 650  10   //  n226 650  10   //  n211 100  10   //  n231 100  10   //  n92 250  10   //  n137 250  10   //  n780 000  10   //  n730 000  10  //   //   //   //   //   //   //   //   //   //   //  //   //  1.2 // n  // = αριθμός των συμμετεχόντων κρατών μη μελών.  // CE  // = πιστώσεις ανάληψης υποχρεώσεων.  // CP  // = πιστώσεις πληρωμών.


Avis juridique important

|

31986D0151

86/151/ΕΟΚ: Απόφαση της Επιτροπής της 29ης Απριλίου 1986 για την περάτωση της διαδικασίας αντιντάμπινγκ όσον αφορά τις εισαγωγές ορισμένων ένσφαιρων τριβέων (ρουλεμάν) καταγωγής Ταϊλάνδης

Επίσημη Εφημερίδα αριθ. L 113 της 30/04/1986 σ. 0061 - 0062

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Απριλίου 1986  για την περάτωση της διαδικασίας αντιντάμπινγκ όσον αφορά τις εισαγωγές ορισμένων ένσφαιρων τριβέων (ρουλεμάν) καταγωγής Ταϊλάνδης  (86/151/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 9,  Μετά από διαβούλευση στο πλαίσιο της συμβουλευτικής επιτροπής, όπως προβλέπεται από τον προαναφερόμενο κανονισμό,  Εκτιμώντας ότι:  Α. Διαδικασία  1. Τον Απρίλιο 1985 η Επιτροπή έλαβε καταγγελία που υπέβαλε η ομοσπονδία των ενώσεων ευρωπαίων παραγωγών τριβέων (FEBMA) εξ ονόματος βρετανών, γάλλων, γερμανών και ιταλών παραγωγών ένσφαιρων τριβέων με μεγίστη εξωτερική διάμετρο που δεν υπερβαίνει τα 30 mm, των οποίων η συλλογική παραγωγή αποτελεί το μεγαλύτερο μέρος της κοινοτικής παραγωγής του εν λόγω προϊόντος. Η καταγγελία περιείχε αποδεικτικά στοιχεία ως προς την ύπαρξη πρακτικής ντάμπινγκ και ως προς τη σημαντική ζημία που πρόεκυψε, τα οποία στοιχεία θεωρήθηκαν επαρκή για να δικαιολογήσουν την κίνηση της διαδικασίας. Κατά συνέπεια η Επιτροπή γνωστοποίησε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (2), την κίνηση διαδικασίας αντιντάμπινγκ όσον αφορά τις εισαγωγές στην Κοινότητα ένσφαιρων τριβέων με μέγιστη εξωτερική διάμετρο που δεν υπερβαίνει τα 30 mm, που υπάγονται στην κλάση ex 84.62 του κοινού δασμολογίου που αντιστοιχεί στον κώδικα ΝΙΜΕΧΕ ex 84.62-01, καταγωγής Ταϊλάνδης.  2. Η Επιτροπή ενημέρωσε για το θέμα αυτό τους εξαγωγείς και εισαγωγείς που είναι γνωστό ότι ενδιαφέρονται, καθώς και τους αντιπροσώπους της χώρας εξαγωγής και τους καταγγέλλοντες, και έδωσε στα άμεσα ενδιαφερόμενα μέρη τη δυνατότητα να γνωστοποιήσουν γραπτώς τις απόψεις τους και να ζητήσουν ακρόαση.  3. Ένας παραγωγός/εξαγωγέας και οι συνδεόμενοι εισαγωγείς του στη Γερμανία, Ιταλία και στο Ηνωμένο Βασίλειο γνωστοποίησαν γραπτώς τις απόψεις τους.  4. Οι κοινοτικοί αγοραστές του εν λόγω προϊόντος δεν υπέβαλαν παρατηρήσεις.  5. Η Επιτροπή αναζήτησε και επαλήθευσε όλες τις πληροφορίες που θεώρησε αναγκαίες με σκοπό την προκαταρκτική διαπίστωση ντάμπινγκ και πραγματοποίησε έρευνα στις εγκαταστάσεις των:  Εξαγωγέα:  NMB (Thai) Limited, Amphoe Uthai/Ayuttaya/Ταϊλάνδη  Εισαγωγέων:  - Nippon Miniature Bearing GmbH, Neu-Isenburg, Γερμανία  - ΝΜΒ Italia srl., Bareggio, Ιταλία  - NMB (UK) Ltd, Bracknell, Ηνωμένο Βασίλειο.  6. Η έρευνα ως προς την ύπαρξη ντάμπινγκ κάλυψε την περίοδο από 1ης Απριλίου 1984 έως 31 Μαΐου 1985.  Β. Κανονική αξία  7. Για να καθορίσει την κανονική αξία, η Επιτροπή έλαβε υπόψη ότι η ΝΜΒ (Ταϊλάνδη) δεν πραγματοποίησε πωλήσεις στην εγχώρια αγορά της Ταϊλάνδης. Επομένως κατέληξε στο συμπέρασμα ότι η κανονική αξία για τις εξαγωγές στην Κοινότητα από την Ταϊλάνδη πρέπει να καθοριστεί με βάση τη μέθοδο της κατασκευασμένης αξίας, όπως καθορίζεται στο άρθρο 2 παράγραφος 3 στοιχείο β) ii ) του κανονισμού (ΕΟΚ) αριθ. 2176/84.  8. Η κανονική αξία υπολογίστηκε με βάση το συνολικό κόστος της εταιρείας για τα υλικά και την κατασκευή, όπου συμπεριλαμβάνονται τα γενικά έξοδα της κατασκευής και των εγκαταστάσεων των συνεταιριστικών εταιρειών και ένα ποσό που αντιστοιχεί στο κανονικό κόστος πώλησης στην Ταϊλάνδη. Σ' αυτό το ποσό προστέθηκε περιθώριο κέρδους 6 %, το οποίο θεωρήθηκε εύλογο με βάση την αποδοτικότητα της σχετικής βιομηχανίας στην Ταϊλάνδη κατά τη διάρκεια μιας αντιπροσωπευτικής αποδοτικής περιόδου.  Ειδικότερα το κόστος των υλικών περιλάμβανε το κόστος που κατέβαλε η ΝΜΒ (Ταϊλάνδη) σε άλλες εταιρείες του ομίλου ΝΜΒ/ Minebea για την αγορά ορισμένων μερών ένσφαιρων τριβέων που χρησιμοποιούνται στη βιομηχανία στην Ταϊλάνδη. Με βάση τις πληροφορίες που χορήγησε η ΝΜΒ, η Επιτροπή διαπίστωσε με ικανοποίηση ότι οι τιμές της εσωτερικής μεταφοράς γι' αυτά τα μέρη αντιστοιχούσαν στις τιμές που καταβάλλονται κατά τις συνήθεις εμπορικές πράξεις.  Η ΝΜΒ (Ταϊλάνδη) προέβαλε τον ισχυρισμό ότι οι δαπάνες πώλησης δεν έπρεπε να συμπεριληφθούν στον υπολογισμό της κανονικής αξίας, επειδή η ΝΜΒ (Ταϊλάνδη) δεν έλαβε την έγκριση στο πλαίσιο της συμφωνίας με την κυβέρνηση της Ταϊλάνδης, να πραγματοποιήσει πωλήσεις του προϊόντος στην Ταϊλάνδη. Ωστόσο, θεωρείται ότι το να αποκλειστούν τα έξοδα πώλησης θα ήταν αντίθετο προς τις διατάξεις του άρθρου 2 παράγραφος 3 στοιχείο β) ii) του κανονισμού (ΕΟΚ) αριθ. 2176/84. Κρίθηκε επομένως εύλογο να συνυπολογισθεί στην κανονική αξία ένα ποσό για τα έξοδα πώλησης που διαπιστώθηκαν στη μεγαλύτερη εταιρεία που λειτουργεί στην Ταϊλάνδη και πραγματοποιεί πωλήσεις ομοειδών προϊόντων.  Γ. Τιμή εξαγωγής  9. Οι τιμές εξαγωγής διαμορφώθηκαν με βάση τις τιμές με τις οποίες τα εισαγόμενα προϊόντα πωλήθηκαν κατ' αρχήν σε ανεξάρτητο αγοραστή στην Κοινότητα, οι οποίες προσαρμόστηκαν καταλλήλως για να ληφθεί υπόψη το συνολικό κόστος που προέκυψε από την εισαγωγή ως τη μεταπώληση, συμπεριλαμβανομένων των τελωνειακών δασμών και ενός περιθωρίου κέρδους 6 %. Αυτό το περιθώριο κέρδους θεωρήθηκε εύλογο με βάση τα περιθώρια κέρδους των ανεξαρτήτων εισαγωγέων του εν λόγω προϊόντος και άλλων ομοειδών βιομηχανικών προϊόντων.  Δ. Περιθώριο ντάμπινγκ  10. Η σύγκριση μεταξύ της κανονικής αξίας και των τιμών εξαγωγής έδειξε ότι σε μία βάση συναλλαγή προς συναλλαγή οι εξαγωγές της ΝΜΒ (Ταϊλάνδη) προς την Κοινότητα ένσφαιρων τριβέων, με μέγιστη εξωτερική διάμετρο που δεν υπερβαίνει τα 30 mm, πραγματοποιήθηκαν σε τιμές που δεν αποτελούσαν αντικείμενο ντάμπινγκ.  11. Με βάση τα ανωτέρω η διαδικασία πρέπει να περατωθεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο μόνο  Περατώνεται η διαδικασία όσον αφορά την έρευνα αντιντάμπινγκ σχετικά με τις εισαγωγές ένσφαιρων τριβέων (ρουλεμάν) με μέγιστη εξωτερική διάμετρο που δεν υπερβαίνει τα 30 mm, που υπάγονται στην κλάση ex 84.62 του κοινού δασμολογίου που αντιστοιχεί στον κώδικα ΝΙΜΕΧΕ ex 84.62-01, καταγωγής Ταϊλάνδης.  Βρυξέλλες, 29 Απριλίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. C 95 της 16. 4. 1985, σ. 2.


Avis juridique important

|

32002D0466(01)

2002/466/ΕΚ: Απόφαση του Συμβουλίου, της 17ης Δεκεμβρίου 2001, σχετικά με τη σύναψη πρόσθετου πρωτοκόλλου, στην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας

Επίσημη Εφημερίδα αριθ. L 162 της 20/06/2002 σ. 0022 - 0022

Απόφαση του Συμβουλίουτης 17ης Δεκεμβρίου 2001σχετικά με τη σύναψη πρόσθετου πρωτοκόλλου, στην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας(2002/466/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,την πρόταση της Επιτροπής,Εκτιμώντας τα ακόλουθα:(1) Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου(1), είναι σκόπιμο να συμπληρωθεί με πρόσθετο πρωτόκολλο βάσει του οποίου θα εφαρμόζονται προτιμησιακοί όροι για την εισαγωγή στην Κοινότητα ορισμένων ψαριών και προϊόντων αλιείας καταγωγής Δημοκρατίας της Λετονίας και στη Δημοκρατία της Λετονίας ορισμένων ψαριών και προϊόντων αλιείας καταγωγής Κοινότητας.(2) Για το σκοπό αυτό, θα πρέπει να προστεθεί στην εν λόγω ευρωπαϊκή συμφωνία νέο πρωτόκολλο που θα καθορίζει εμπορικές ρυθμίσεις για ορισμένα ψάρια και προϊόντα αλιείας.(3) Θα πρέπει να εγκριθεί το πρωτόκολλο,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας πρόσθετο πρωτόκολλο, στην ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου, για τον καθορισμό των εμπορικών ρυθμίσεων για ορισμένα ψάρια και προϊόντα αλιείας.Το κείμενο του πρωτοκόλλου επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο δεσμεύοντας την Κοινότητα.Βρυξέλλες, 17 Δεκεμβρίου 2001.Για το ΣυμβούλιοΟ ΠρόεδροςA. Neyts-Uyttebroeck(1) ΕΕ L 26 της 2.2.1998, σ. 3.


Avis juridique important

|

31981D0786

81/786/EOK: Απόφαση τού Συμβουλίου τής 28ης Σεπτεμβρίου 1981 περί τού διορισμού συμπληρωματικών μελών τού Διοικητικού Συμβουλίου τού Ευρωπαϊκού Κέντρου γιά τήν Ανάπτυξη τής Επαγγελματικής Εκπαιδεύσεως

Επίσημη Εφημερίδα αριθ. L 290 της 10/10/1981 σ. 0018

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 28ης Σεπτεμβρίου 1981  περί του διορισμού συμπληρωματικών μελών του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Εκπαιδεύσεως  (81/786/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/75 του Συμβουλίου της 10ης Φεβρουαρίου 1975 σχετικά με το Ευρωπαϊκό Κέντρο για την Ανάπτυξη της Επαγγελματικής Εκπαιδεύσεως (1), και ιδιαίτερα το άρθρο 4,  τη συνθήκη για την προσχώρηση της Ελληνικής Δημοκρατίας στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας, που υπογράφτηκε στις 28 Μαΐου 1979, καθώς και την απόφαση του Συμβουλίου της 24ης Μαΐου 1979 σχετικά με την προσχώρηση της Ελληνικής Δημοκρατίας στην Ευρωπαϊκή Κοινότητα Άνθρακος και Χάλυβος, και ιδίως το άρθρο 22 και το παράρτημα Ι της συνημμένης πράξεως,  τον κατάλογο των υποψηφίων που υπέβαλε η ελληνική κυβέρνηση στο Συμβούλιο και στην Επιτροπή των Ευρωπαϊκών Κοινοτήτων,  Εκτιμώντας:  ότι η θητεία των εν ενεργεία μελών του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Εκπαιδεύσεως κατά την προσχώρηση της Ελληνικής Δημοκρατίας, λήγει στις 14 Ιανουαρίου 1982,  ΑΠΟΦΑΣΙΖΕΙ:  Άρθρο μόνο  Διορίζονται μέλη του Διοικητικού Συμβουλίου για την Ανάπτυξη της Επαγγελματικής Εκπαιδεύσεως για την περίοδο που λήγει στις 14 Ιανουαρίου 1982:  1. Εκπρόσωπος της κυβερνήσεως  κ. Παναγιώτης Χατζηιωάννου  2. Εκπρόσωπος των οργανώσεων των εργαζομένων  κ. Γεώργιος Ντάσσης  3. Εκπρόσωπος των οργανώσεων των εργοδοτών  κα Ελισάβετ Παπαδάκη  Έγινε στις Βρυξέλλες, στις 28 Σεπτεμβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. L 39 της 13. 2. 1975, σ. 1.


title: 2010/753/ΚΕΠΠΑ: Επιτροπή Πολιτικής και Ασφάλειας Απόφαση Atalanta/5/2010, της 26ης Νοεμβρίου 2010 , σχετικά με τον διορισμό Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta)

text:
               7.12.2010

               EL

               Επίσημη Εφημερίδα της Ευρωπαϊκής Ένωσης

               L 320/8

         ΕΠΙΤΡΟΠΉ ΠΟΛΙΤΙΚΉΣ ΚΑΙ ΑΣΦΆΛΕΙΑΣ ΑΠΌΦΑΣΗ ATALANTA/5/2010
   της 26ης Νοεμβρίου 2010
   σχετικά με τον διορισμό Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta)
   (2010/753/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 38,
   Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) (Atalanta) και ιδίως το άρθρο 6,
   Εκτιμώντας τα ακόλουθα:

               (1)

               Σύμφωνα με το άρθρο 6 της κοινής δράσης 2008/851/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει αποφάσεις σχετικά με τον διορισμό Διοικητή Δυνάμεων της ΕΕ.

               (2)

               Στις 19 Ιουλίου 2010, η ΕΠΑ εξέδωσε την απόφαση Atalanta/4/2010 (2), με την οποία ο υποναύαρχος Philippe COINDREAU διορίστηκε Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας.

               (3)

               Ο Διοικητής Επιχειρήσεων της ΕΕ συνέστησε τον διορισμό του υποναυάρχου Juan RODRÍGUEZ GARAT ως νέου Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας.

               (4)

               H στρατιωτική επιτροπή της ΕΕ υποστηρίζει την εν λόγω σύσταση.

               (5)

               Σύμφωνα με το άρθρο 5 του πρωτοκόλλου (αριθ. 22) σχετικά με τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο υποναύαρχος Juan RODRÍGUEZ GARAT διορίζεται Διοικητής Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας.
   Άρθρο 2
   Η παρούσα απόφαση αρχίζει να ισχύει τη 14η Δεκεμβρίου 2010.

      Βρυξέλλες, 26 Νοεμβρίου 2010.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 301 της 12.11.2008, σ. 33.

      (2)  ΕΕ L 199 της 31.7.2010, σ. 28.


title: 2012/562/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του προϋπολογισμού του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/141

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του προϋπολογισμού του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2010
   (2012/562/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2010, συνοδευόμενη από τις απαντήσεις του Κέντρου (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 2965/94 του Συμβουλίου, της 28ης Νοεμβρίου 1994, για την ίδρυση ενός Μεταφραστικού Κέντρου των Οργάνων της Ευρωπαϊκής Ένωσης (3), και ιδίως το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0125/2012),

               1.

               χορηγεί απαλλαγή στη διευθύντρια του Μεταφραστικού Κέντρου των Οργανισμών της Ευρωπαϊκής Ένωσης όσον αφορά την εκτέλεση του προϋπολογισμού του Κέντρου για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στη διευθύντρια του Μεταφραστικού Κέντρου των Οργανισμών της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 117.

      (2)  ΕΕ L 248 της 16.9.2002, σ. 1.

      (3)  ΕΕ L 314 της 7.12.1994, σ. 1.

      (4)  ΕΕ L 357 της 31.12.2002, σ. 72.
   ΠΑΡΑΡΤΗΜΑ

      ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΤΑ ΤΑ ΠΡΟΗΓΟΥΜΕΝΑ ΕΤΗ

               Μεταφραστικό Κέντρο των οργάνων της Ευρωπαϊκής Ένωσης

               2006

               2007

               2008

               2009

               Επιδόσεις

               ά.α.

                           —

                           οι στόχοι και οι δείκτες επίδοσης συχνά δεν είναι μετρήσιμοι

                           —

                           σημειώνει ότι το 2007, το Κέντρο επέστρεψε 9 300 000 EUR στον πελάτη του

                           —

                           Βελτιώσεις στον τομέα της πληροφορικής (FLOSYSWEB)

                           —

                           σημειώνει ότι το 2008, το Κέντρο επέστρεψε 11 450 000 EUR στον πελάτη του

               καλεί το Κέντρο να αναπτύξει περαιτέρω την αξιολόγηση των επιδόσεών του βελτιώνοντας τη σχέση μεταξύ των στρατηγικών του δράσεων και των δράσεων που προβλέπονται στο πρόγραμμα εργασίας του και αναθεωρώντας τους δείκτες για την παρακολούθηση των επιδόσεών του προκειμένου να συμμορφωθεί με τα κριτήρια SMARΤ·

               Οικονομική και δημοσιονομική διαχείριση

               ά.α.

               ο προγραμματισμός πρέπει να βασίζεται σε σαφή και συνεκτική σύνδεση μεταξύ των στόχων που έχουν τεθεί και της χρήσης των πόρων του προϋπολογισμού που χρειάζονται για την επίτευξή τους

                           —

                           ζητεί από το Κέντρο να λάβει τα πλέον αποτελεσματικά μέτρα για την αντιμετώπιση της σταθερής αυτής αύξησης του πλεονάσματός του 2008: 26 700 000 EUR· 2006: σύνολο ισολογισμού 10 500 000 EUR

                           —

                           καλεί την Επιτροπή να εξετάσει την εμβέλεια των ρευστών διαθεσίμων του Οργανισμού: σύνολο ισολογισμού 48 405 006 EUR

                           —

                           ζητεί από το Κέντρο, στο εξής να χρεώνει τις υπηρεσίες που παρέχει στους πελάτες του με γνώμονα την κάλυψη του κόστους

                           —

                           καλεί το Κέντρο να εφαρμόζει συστηματικά το άρθρο 8 παράγραφος 2 του δημοσιονομικού κανονισμού του που ορίζει ότι «οι πιστώσεις αναλήψεως υποχρεώσεων καλύπτουν το συνολικό κόστος των νομικών δεσμεύσεων που αναλαμβάνονται κατά τη διάρκεια του εκάστοτε οικονομικού έτους»·

                           —

                           ζητεί από το Κέντρο να λάβει τα πλέον αποτελεσματικά μέτρα για την αντιμετώπιση της σταθερής αύξησης του πλεονάσματός του, το οποίο σχετίζεται κυρίως με την έλλειψη ακρίβειας των προβλέψεων όσον αφορά τα αιτήματα για μεταφράσεις που λαμβάνει από τους πελάτες του

               Ανθρώπινοι πόροι

                           —

                           αδυναμίες στις διαδικασίες προσλήψεων: δεν υπάρχει κανένα γραπτό στοιχείο για τους κανόνες που εφαρμόζονται στην αξιολόγηση του φακέλου των υποψηφίων

                           —

                           η διαφορά μεταξύ του Κέντρου και της Επιτροπής σχετικά με τις εισφορές του εργοδότη για το προσωπικό δεν έχει διευθετηθεί

               ά.α.

                           —

                           το Κέντρο πρέπει να σχεδιάσει με ρεαλιστικότερο και αποτελεσματικότερο τρόπο τις διαδικασίες πρόσληψης, προκειμένου να τηρεί τις προθεσμίες και να καλύπτει όλες τις ανάγκες που συνδέονται με την αύξηση του προσωπικού του Κέντρου (από ποσοτική και ποιοτική άποψη)

                           —

                           η διαφορά μεταξύ του Κέντρου και της Επιτροπής σχετικά με τις εισφορές του εργοδότη για το προσωπικό δεν έχει διευθετηθεί

                           —

                           καλεί το Κέντρο να συμπεριλάβει στοιχεία για τα ευαίσθητα καθήκοντα στις περιγραφές καθηκόντων και να διασφαλίσει ότι προσδιορίζονται όλοι οι έλεγχοι που έχουν θεσπιστεί για τον περιορισμό των προβλημάτων·

                           —

                           παροτρύνει το Κέντρο να επικαιροποιήσει τους κανόνες εκτέλεσης για την επιμόρφωση και να ορίσει νέο χρονοδιάγραμμα προς το σκοπό αυτό

               Εσωτερικός έλεγχος

               ά.α.

               ά.α.

               ά.α.

               καλεί το Κέντρο να δημοσιεύσει συνολική έγγραφη διαδικασία όπου θα καθορίζονται οι ρόλοι, το χρονοδιάγραμμα και οι ροές εργασίας για την έκδοση, επικύρωση και λογιστική καταχώριση των ενταλμάτων είσπραξης για μεταφράσεις που έχουν παραδοθεί στους πελάτες·

          ---documentbreak---

               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/142

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2010
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2010, συνοδευόμενη από τις απαντήσεις του Κέντρου (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 2965/94 του Συμβουλίου, της 28ης Νοεμβρίου 1994 για την ίδρυση ενός Μεταφραστικού Κέντρου των Οργάνων της Ευρωπαϊκής Ένωσης (3), και ιδίως το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0125/2012),

               Α.

               λαμβάνοντας υπόψη ότι το Ελεγκτικό Συνέδριο αναφέρει ότι απεκόμισε εύλογη βεβαιότητα ότι οι ετήσιοι λογαριασμοί του Μεταφραστικού Κέντρου των Οργάνων της Ευρωπαϊκής Ένωσης (στο εξής «το Κέντρο») για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές,

               Β.

               λαμβάνοντας υπόψη ότι στις 10 Μαΐου 2011 το Κοινοβούλιο χορήγησε απαλλαγή στον διευθυντή του Κέντρου όσον αφορά την εκτέλεση του προϋπολογισμού του για το οικονομικό έτος 2009 (5), στο δε συνοδευτικό ψήφισμα της απόφασης περί απαλλαγής, μεταξύ άλλων καλεί το Κέντρο:

                           —

                           να αναπτύξει περαιτέρω την αξιολόγηση των επιδόσεών του βελτιώνοντας τη σχέση μεταξύ των στρατηγικών του δράσεων και των δράσεων που προβλέπονται στο ετήσιο πρόγραμμα εργασίας του και αναθεωρώντας τους δείκτες για την παρακολούθηση των επιδόσεών του, προκειμένου να συμμορφωθεί με τα κριτήρια SMART,

                           —

                           να λάβει πιο αποτελεσματικά μέτρα για την αντιμετώπιση της σταθερής αύξησης του πλεονάσματός του· το 2009 το πλεόνασμα ανήλθε σε 24 000 000 EUR, ενώ το 2008 ανερχόταν σε 26 700 000 EUR, το 2006 σε 16 900 000 EUR, το 2005 σε 10 500 000 και το 2004 σε 3 500 000 EUR,

                           —

                           να ενημερώσει την αρμόδια για την απαλλαγή αρχή για τα μέτρα που θα εφαρμόσει για να εξασφαλιστεί η αποτελεσματική λειτουργία του συστήματος λογιστικής ABAC,

               Γ.

               λαμβάνοντας υπόψη ότι ο τελικός προϋπολογισμός του Κέντρου για το 2010 ανήλθε σε 55 928 077 EUR, σε σύγκριση με 62 630 000 EUR το 2009, πράγμα που συνιστά μείωση κατά 11,98 %,

               Δ.

               λαμβάνοντας υπόψη ότι ο όγκος των μεταφράσεων το 2010 ήταν ο μεγαλύτερος από τη σύσταση του Μεταφραστικού Κέντρου, αντιπροσωπεύοντας αύξηση κατά 20,1 % του αριθμού των σελίδων που μεταφράστηκαν, σε σχέση με το 2009,

      Δημοσιονομική και χρηματοοικονομική διαχείριση

               1.

               σημειώνει, με βάση την Ετήσια Έκθεση Δραστηριοτήτων του Κέντρου και τους ετήσιους λογαριασμούς 2010, ότι ο αρχικός του προϋπολογισμός για το 2010, ο οποίος ανερχόταν σε 48 100 000 EUR, υπήρξε αντικείμενο δύο διορθωτικών προϋπολογισμών· σημειώνει ειδικότερα ότι ο σκοπός των δύο διορθωτικών προϋπολογισμών ήταν διττός:

                           —

                           να συμπεριληφθεί το πλεόνασμα του προϋπολογισμού των προηγούμενων ετών, το οποίο ανέρχεται σε 24 000 000 EUR, ούτως ώστε να πληρωθούν οι εισφορές των εργοδοτών στην Επιτροπή για τις συντάξεις για το διάστημα 1998-2009, δηλαδή συνολικά 18 400 000 EUR, και να επιστραφεί στον μεγαλύτερο πελάτη του Κέντρου, το Γραφείο Εναρμόνισης της Εσωτερικής Αγοράς, το οικονομικό αποτέλεσμα του 2009, δηλαδή το ποσό των 6 121 255 EUR·

                           —

                           να ισοσκελισθεί εκ νέου ο προϋπολογισμός με το ποσό των 8 000 000 EUR, μετά από σημαντική αύξηση των προβλέψεων των πελατών·

               2.

               λαμβάνει γνώση του γεγονότος, με βάση την Ετήσια Έκθεση Δραστηριοτήτων του Κέντρου, ότι, λόγω του υψηλότερου συνολικού αριθμού σελίδων που μεταφράστηκαν το 2010, τα έσοδα του Οργανισμού αυξήθηκαν σε 51 200 000 EUR το 2010, πράγμα που συνιστά αύξηση κατά 13,71 % σε σύγκριση με το 2009· σημειώνει, επίσης με βάση την εν λόγω έκθεση, ότι η εκτέλεση των δαπανών του προϋπολογισμού του Κέντρου αυξήθηκε σε 43 040 000 EUR, δηλαδή 86,79 % επί των πιστώσεων, πράγμα που συνιστά αύξηση κατά 18,27 % σε σχέση με το 2009·

               3.

               υπενθυμίζει ότι, σύμφωνα με το άρθρο 10 του ιδρυτικού κανονισμού του (ΕΚ) αριθ. 2965/94, τα έσοδα και οι δαπάνες του Κέντρου που εμφαίνονται στον προϋπολογισμό του πρέπει να είναι ισοσκελισμένα· σημειώνει ότι για το οικονομικό έτος 2010 το συσσωρευμένο πλεόνασμα του Κέντρου το 2009 ανήλθε σε 24 000 000 EUR· λαμβάνει, ωστόσο, υπό σημείωση ότι, στην ουσία, με τη μεταφορά κονδυλίων στο συνταξιοδοτικό καθεστώς της Ένωσης και την εξόφληση των πελατών του, το Κέντρο κατόρθωσε να μειώσει το προαναφερθέν πλεόνασμα σε 9 200 000 EUR· επιπλέον, με βάση τα στοιχεία του Κέντρου, λαμβάνει γνώση του γεγονότος ότι το διοικητικό συμβούλιο αποφάσισε το 2011 να χρησιμοποιήσει το ποσό αυτό των 9 200 000 EUR για τη δημιουργία αποθεματικού για έκτακτες επενδύσεις (4 300 000 EUR) και αποθεματικού για τη σταθεροποίηση των τιμών (4 900 000 EUR)·

               4.

               εκφράζει ικανοποίηση για τη διευθέτηση της μακροχρόνιας διαφοράς μεταξύ του Κέντρου και της Επιτροπής όσον αφορά το ζήτημα της εισφοράς του εργοδότη στο συνταξιοδοτικό καθεστώς της Κοινότητας·

               5.

               εκφράζει ικανοποίηση για την προαναφερθείσα απόφαση που έλαβε το 2011 το διοικητικό συμβούλιο του Κέντρου για σύσταση αποθεματικού ύψους 4 300 000 EUR για επενδύσεις στο πρόγραμμα e-CDT που θα υλοποιηθεί την περίοδο 2012-2013, καθώς και για σύσταση αποθεματικού ύψους 4 900 000 EUR για τη σταθεροποίηση των τιμών, προκειμένου να αντισταθμιστεί η πιθανή μείωση που θα επέλθει στα έσοδά του λόγω της προβλεπόμενης μείωσης μεταφραστικών αιτημάτων από τους πελάτες του·

               6.

               εκφράζει ικανοποίηση για το γεγονός ότι, μετά το αίτημα που διατύπωσε η αρμόδια για την απαλλαγή αρχή, οι οριστικοί λογαριασμοί του Κέντρου για το οικονομικό έτος 2010 έχουν αναρτηθεί για το κοινό στην ιστοθέση του·

      Διαδικασίες σύναψης συμβάσεων

               7.

               ζητεί από το Κέντρο να εξασφαλίσει τη συμμόρφωση με το άρθρο 60 του δημοσιονομικού κανονισμού, όσον αφορά την έκδοση αποφάσεων χρηματοδότησης για τις επιχειρησιακές δαπάνες· ζητεί ειδικότερα από το Κέντρο να καθιερώσει εντατικότερους ελέγχους στο πλαίσιο της διαδικασίας του προγραμματισμού της ανάθεσης συμβάσεων·

               8.

               λαμβάνει γνώση, μέσω της Ετήσιας Έκθεσης Δραστηριοτήτων του Κέντρου, ότι το Κέντρο δρομολόγησε δύο νέες διαδικασίες για την παροχή υπηρεσιών μετάφρασης/αναθεώρησης στους τομείς των σιδηροδρόμων και της ναυτιλίας·

               9.

               σημειώνει επίσης ότι υπογράφηκαν συνολικά 47 συμβάσεις πλαίσια·

      Ανθρώπινοι πόροι

               10.

               λαμβάνει γνώση του γεγονότος ότι, επειδή 8 υπάλληλοι με υψηλότερο αριθμό μονάδων δεν προήχθησαν, σε αντίθεση με κάποιους άλλους υπαλλήλους του ιδίου βαθμού, δεν τηρήθηκε το άρθρο 45 του κανονισμού υπηρεσιακής κατάστασης, δεδομένου ότι στην τελική απόφαση για τη χορήγηση προαγωγής ενσωματώθηκαν στην ουσία πρόσθετα στοιχεία διακριτικής ευχέρειας· λαμβάνει υπό σημείωση τη δήλωση του Κέντρου, σύμφωνα με την οποία η Υπηρεσία Εσωτερικού Ελέγχου αναγνώρισε ότι οι «Αποφάσεις σχετικά με τη σταδιοδρομία και την προαγωγή των υπαλλήλων και του έκτακτου προσωπικού» που ενέκρινε το διοικητικό συμβούλιο στις 7 Φεβρουαρίου 2008 υπήρξαν αντικείμενο ερμηνείας και ότι, σύμφωνα με την τελική αξιολόγηση της Υπηρεσίας Εσωτερικού Ελέγχου σχετικά με την «Εφαρμογή των προαγωγών του προσωπικού» που εξέδωσε η Υπηρεσία Εσωτερικού Ελέγχου τον Σεπτέμβριο 2010, το Κέντρο προσάρμοσε την ερμηνεία του στην ερμηνεία της Υπηρεσίας Εσωτερικού Ελέγχου, ενώ τα πρόσθετα κριτήρια που είχαν χρησιμοποιηθεί προηγουμένως για τις προαγωγές εγκαταλείφθηκαν·

               11.

               λαμβάνει, επιπλέον, γνώση των παρατηρήσεων που περιλαμβάνονται στην Ετήσια Έκθεση Δραστηριοτήτων του Κέντρου, σύμφωνα με τις οποίες το Κέντρο διενήργησε 22 διαδικασίες επιλογής για τους προσωρινούς και τους συμβασιούχους υπαλλήλους, καθώς και 2 διαγωνισμούς για μόνιμες θέσεις το 2010·

               12.

               σημειώνει ότι το Κέντρο θέσπισε μια υπηρεσία επαγγελματικού προσανατολισμού για να εντοπισθούν οι δυνατότητες για τους υπαλλήλους και να επιτραπούν η κινητικότητα ή ο επαγγελματικός προσανατολισμός·

      Επιδόσεις

               13.

               εκφράζει επιδοκιμασία για την αύξηση των υπηρεσιών που παρέσχε το Κέντρο, από πλευράς όγκου των μεταφράσεων, στα θεσμικά όργανα της Ένωσης σε σύγκριση με το 2009 και κυρίως για την αύξηση κατά 20,1 % του αριθμού των μεταφρασθέντων κειμένων, ενώ ο προϋπολογισμός του μειώθηκε κατά 11,98 % σε σχέση με το προηγούμενο έτος·

               14.

               σημειώνει, με βάση την Ετήσια Έκθεση Δραστηριοτήτων του Κέντρου, ότι το 2010 υπογράφηκαν συμφωνίες με έξι νέους πελάτες, και ειδικότερα τις κοινές επιχειρήσεις ARTEMIS, ENIAC, IMI και FCH, την Ευρωπαϊκή Υπηρεσία Υποστήριξης για το Άσυλο και τον Οργανισμό Συνεργασίας των Ρυθμιστικών Αρχών Ενέργειας, ενώ έγιναν οι πρώτες επαφές με την Ευρωπαϊκή Τραπεζική Αρχή, την Ευρωπαϊκή Αρχή Κινητών Αξιών και Αγορών και την Ευρωπαϊκή Αρχή Ασφαλίσεων και Επαγγελματικών Συντάξεων·

               15.

               λαμβάνει γνώση των παρατηρήσεων που περιλαμβάνονται στην Ετήσια Έκθεση Δραστηριοτήτων του Κέντρου, σύμφωνα με τις οποίες, κατά τη διάρκεια του οικονομικού έτους 2010, περίπου το 55 % του συνολικού όγκου των σελίδων που μεταφράστηκαν ανατέθηκαν σε εξωτερικούς συνεργάτες· σημειώνει, επιπλέον, τα σχόλια που περιλαμβάνονται στην εν λόγω έκθεση, σύμφωνα με τα οποία το Κέντρο προέβη σε ενέργειες που αποσκοπούσαν στον εξορθολογισμό της διαχείρισης της ροής των μεταφραστικών εργασιών το 2010, μέσω της συγχώνευσης των τμημάτων διαχείρισης της ζήτησης και διαχείρισης των εξωτερικών συνεργατών· αναγνωρίζει, ειδικότερα, ότι έχει ολοκληρωθεί εξωτερική μελέτη σχετικά με την επικύρωση της σχέσης μεταξύ των εργασιών που πραγματοποιούνται στο εσωτερικό και των εργασιών που ανατίθενται σε εξωτερικούς συνεργάτες και ότι επικυρώθηκε το μοντέλο υπολογισμού που χρησιμοποίησε το Κέντρο·

               16.

               εκφράζει επιδοκιμασία για τις προσπάθειες του Κέντρου να βελτιώσει την ποιότητα των μεταφράσεων· υπογραμμίζει το γεγονός ότι έως τα τέλη του 2010 είχαν ολοκληρωθεί 17 σχέδια ορολογίας, πράγμα που επέφερε βελτίωση της βάσης δεδομένων ορολογίας· υποστηρίζει τη διοργάνωση από το Κέντρο μαθημάτων επιμόρφωσης για τους μεταφραστές του, τα οποία συμβάλλουν στη βελτίωση της παραγωγικότητάς τους·

               17.

               καλεί το Κέντρο να αναλύσει τη σημερινή ροή δεδομένων και τα εργαλεία που χρησιμοποιούνται για τον προγραμματισμό του προϋπολογισμού και να καθιερώσει ελέγχους· σημειώνει, εν προκειμένω, ότι ο προγραμματισμός του προϋπολογισμού του Κέντρου βασίζεται σε εργαλεία και σε εγχειρίδια excel ή σε βασιζόμενους στο σύστημα ελέγχους δεδομένων που θα μπορούσαν να καταλήξουν σε σφάλματα υπολογισμού και εσφαλμένο προγραμματισμό των δαπανών και να έχουν τελικά αρνητικό αντίκτυπο στις τιμές του Κέντρου·

               18.

               ενθαρρύνει το Κέντρο να εφαρμόσει ελάχιστες απαιτήσεις για τις πληροφορίες που περιέχουν οι προβλέψεις και να ενισχύσει τη συνεργασία και την ανταλλαγή προβλέψεων με επίλεκτους πελάτες, ούτως ώστε να αποφευχθεί η υπερεκτίμηση των δαπανών και των τιμών·

      Εσωτερικός έλεγχος

               19.

               σημειώνει ότι 12 «πολύ σημαντικές» συστάσεις της Υπηρεσίας Εσωτερικού Ελέγχου δεν είχαν ακόμη εφαρμοστεί στις 31 Δεκεμβρίου 2010· εκφράζει ανησυχία για το γεγονός ότι η εφαρμογή επτά από αυτές τις συστάσεις καθυστέρησε· αναγνωρίζει, ειδικότερα, ότι οι καθυστερήσεις αυτές αφορούν τα ακόλουθα σημαντικά ζητήματα:

                           —

                           την ποιότητα των προβλέψεων πελατών,

                           —

                           τη δημοσιοποίηση των στοιχείων του οικονομικού έτους 2008,

                           —

                           την αξιολόγηση του Συστήματος Εσωτερικών Ελέγχων·

                     καλεί, ως εκ τούτου, το Κέντρο να εξηγήσει αυτές τις καθυστερήσεις στην αρμόδια για την απαλλαγή αρχή και να διορθώσει την κατάσταση·

               20.

               σημειώνει ότι από τις 12 «πολύ σημαντικές» συστάσεις της Υπηρεσίας Εσωτερικού Ελέγχου, το Κέντρο απέρριψε τη σύσταση σχετικά με την υποβολή δημοσιονομικών εκθέσεων· καλεί το Κέντρο να ενημερώσει την αρμόδια για την απαλλαγή αρχή σχετικά με τους λόγους που οδήγησαν σε αυτήν την απόφαση·

               21.

               παρατηρεί ότι η Υπηρεσία Εσωτερικού Ελέγχου διενήργησε έλεγχο με θέμα την «εγγραφή των δαπανών στον προϋπολογισμό», ολοκλήρωσε έναν έλεγχο παρακολούθησης σχετικά με τη «διαχείριση των ανθρωπίνων πόρων» και την «εφαρμογή των προτύπων εσωτερικού ελέγχου» και διενήργησε αξιολόγηση κινδύνων στον τομέα της πληροφορικής·

               22.

               σημειώνει, με βάση την Ετήσια Έκθεση Δραστηριοτήτων του Κέντρου, ότι η έκθεση παρακολούθησης του τελικού ελέγχου της Υπηρεσίας Εσωτερικού Ελέγχου αποκάλυψε πως διατυπώθηκαν 41 συστάσεις, 29 συστάσεις ήταν ακόμα υπό εξέλιξη, 10 εφαρμόστηκαν και 2 δεν έγιναν δεκτές είτε εν μέρει είτε καθόλου·

               23.

               λαμβάνει γνώση του γεγονότος ότι η Υπηρεσία Εσωτερικού Ελέγχου ανέπτυξε επίσημες συμβουλευτικές δραστηριότητες στους εξής τομείς:

                           —

                           παροχή συμβουλών σχετικά με τη βελτιστοποίηση της οργανωτικής διάρθρωσης και τη σχετική μείωση του κόστους,

                           —

                           συντονισμό της πρακτικής αξιολόγησης του κινδύνου στον τομέα της πληροφορικής,

                           —

                           διευκόλυνση και παροχή συμβουλών για την ετήσια διαχείριση κινδύνων του Κέντρου,

                           —

                           υποστήριξη και καθοδήγηση της δραστηριότητας ελέγχου της ποιότητας·

               24.

               επισύρει την προσοχή στις συστάσεις από προηγούμενες εκθέσεις απαλλαγής, όπως ορίζονται στο παράρτημα που επισυνάπτεται στο παρόν ψήφισμα·

               25.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (6) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

      (1)  ΕΕ C 366 της 15.12.2011, σ. 117.

      (2)  ΕΕ L 248 της 16.9.2002, σ. 1.

      (3)  ΕΕ L 314 της 7.12.1994, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 250 της 27.9.2011, σ. 125.

      (6)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).


Avis juridique important

|

31994D0481

94/481/ΕΚΑΧ, ΕΚ, Ευρατόμ: Απόφαση του Συμβουλίου της 25ης Ιουλίου 1994 για το διορισμό του Γενικού Γραμματέα του Συμβουλίου της Ευρωπαϊκής Ένωσης

Επίσημη Εφημερίδα αριθ. L 200 της 03/08/1994 σ. 0042 - 0042 Φινλανδική ειδική έκδοση: Κεφάλαιο 1 τόμος 3 σ. 0159  Σουηδική ειδική έκδοση: Κεφάλαιο 1 τόμος 3 σ. 0159

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουλίου 1994 για το διορισμό του Γενικού Γραμματέα του Συμβουλίου της Ευρωπαϊκής Ένωσης (94/481/ΕΚΑΧ, ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 151 παράγραφος 2,  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 30 παράγραφος 2,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 121 παράγραφος 2,  την απόφαση του Συμβουλίου της 29ης Ιουνίου 1994 για την παράδοση της θητείας του κ. ERSBOLL ως Γενικού Γραμματέα του Συμβουλίου της Ευρωπαϊκής Ένωσης,  Εκτιμώντας ότι επιβάλλεται να διοριστεί νέος Γενικός Γραμματέας του Συμβουλίου της Ευρωπαϊκής Ένωσης,  ΑΠΟΦΑΣΙΖΕΙ:   Άρθρο 1  Ο κ. Juergen TRUMPF διορίζεται Γενικός Γραμματέας του Συμβουλίου της Ευρωπαϊκής Ένωσης για περίοδο πέντε ετών από 1ης Σεπτεμβρίου 1994.   Άρθρο 2  Η παρούσα απόφαση θα κοινοποιηθεί στον κ. Juergen TRUMPF, επιμελεία του Προέδρου του Συμβουλίου.  Επίσης θα δημοσιευθεί στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 25 Ιουλίου 1994.  Για το Συμβούλιο Ο Πρόεδρος F.-CH. ZEITLER


Avis juridique important

|

31990D0252

90/252/Ευρατόμ, ΕΚΑΧ, ΕΟΚ; Απόφαση της Επιτροπής της 29ης Μαΐου 1990 για την προσαρμογή των διορθωτικών συντελεστών που εφαρμόζονται από την 1η Φεβρουαρίου 1990 και τη διόρθωση των αποφάσεων 89/252/ΕΟΚ, Ευρατόμ, ΕΚΑΧ και 89/619/ΕΟΚ, Ευρατόμ, ΕΚΑΧ για την προσαρμογή των διορθωτικών συντελεστών που εφαρμόζονται από 1ης Σεπτεμβρίου 1989 και 1ης Νοεμβρίου 1989 στις καταβαλλόμενες αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 143 της 06/06/1990 σ. 0012 - 0013

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Μαΐου 1990  για την προσαρμογή των διορθωτικών συντελεστών που εφαρμόζονται από την 1η Φεβρουαρίου 1990 και τη διόρθωση των αποφάσεων 89/582/ΕΟΚ, Ευρατόμ, ΕΚΑΧ και 89/619/ΕΟΚ, Ευρατόμ, ΕΚΑΧ για την προσαρμογή των διορθωτικών συντελεστών που εφαρμόζονται από 1ης Σεπτεμβρίου 1989 και 1ης Νοεμβρίου 1989 στις καταβαλλόμενες αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα  (90/252/Ευρατόμ, ΕΚΑΧ, ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3728/89 (2), και ιδίως το άρθρο 13 δεύτερο εδάφιο του παραρτήματος Χ,  Εκτιμώντας:  ότι, με τον κανονισμό (Ευρατόμ, ΕΚΑΧ, ΕΟΚ) αριθ. 1051/90 του Συμβουλίου (3), καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1990 στις καταβαλλόμενες αμοιβές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες·  ότι πρέπει να προσαρμοστούν από 1ης Φεβρουαρίου 1990 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό·  ότι πρέπει να διορθωθούν οι αποφάσεις της Επιτροπής 89/582/ΕΟΚ, Ευρατόμ, ΕΚΑΧ (4) για την προσαρμογή των διορθωτικών συντελεστών που εφαρμόζονται από 1ης Σεπτεμβρίου 1989, και 89/619/ΕΟΚ, Ευρατόμ, ΕΚΑΧ (5) για την προσαρμογή των διορθωτικών συντελεστών που εφαρμόζονται από 1ης Νοεμβρίου 1989,  ΑΠΟΦΑΣΙΖΕΙ:  Άρθρο 1  Από 1ης Φεβρουαρίου 1990, οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.  Άρθρο 2  Από 1ης Σεπτεμβρίου 1989 και 1ης Νοεμβρίου 1989, οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι στο Μπουρούντι και οι οποίες καταβάλλονται στο νόμισμα της χώρας διορισμού, αναπροσαρμόζονται ως εξής:  - Σεπτέμβριος 1989: 89,91  - Νοέμβριος 1989: 82,91.  Άρθρο 3  Οι τιμές συναλλάγματος για την καταβολή αυτών των αμοιβών είναι οι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα ο παρών κανονισμός.  Βρυξέλλες, 29 Μαΐου 1990.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 56 της 4. 3. 1968, σ. 1.  (2) ΕΕ αριθ. L 364 της 14. 12. 1989, σ. 1.  (3) ΕΕ αριθ. L 108 της 28. 4. 1990, σ. 1.  (4) ΕΕ αριθ. L 324 της 9. 11. 1989, σ. 31.  (5) ΕΕ αριθ. L 356 της 6. 12. 1989, σ. 20.  ΠΑΡΑΡΤΗΜΑ  1.2 //  //  // Τόπος υπηρεσίας   // Διορθωτικοί συντελεστές   //    //   // Βραζιλία  // 51,36   // Ουγκάντα   // 86,77   // Περού   // 202,99  // Πολωνία   // 7,20   // Σομαλία   // 27,02   // Τουρκία  // 60,90   // Ουρουγουάη   // 53,50   // Βενεζουέλα   // 54,33   // Γιουγκοσλαβία   // 28,81   // Ζάμπια   // 78,18   //  //


Avis juridique important

|

31981D0074

81/74/ΕΟΚ: Απόφαση τού Συμβουλίου τής 9ης Φεβρουαρίου 1981 περί αντικαταστάσεως μέλους τής Συμβουλευτικής Επιτροπής τής Ευρωπαϊκής Κοινότητος Άνθρακος καί Χάλυβος

Επίσημη Εφημερίδα αριθ. L 057 της 04/03/1981 σ. 0022 - 0022

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 9ης Φεβρουαρίου 1981  περί αντικαταστάσεως μέλους της Συμβουλευτικής Επιτροπής της Ευρωπαϊκής Κοινότητος Άνθρακος και Χάλυβος  (81/74/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 18,  την απόφαση του Συμβουλίου της 20ής Οκτωβρίου 1980 περί καθορισμού των αντιπροσωπευτικών οργανώσεων που καλούνται να καταρτίσουν πίνακες υποψηφίων για τη Συμβουλευτική Επιτροπή της Ευρωπαϊκής Κοινότητος Άνθρακος και Χάλυβος (1),  την απόφαση του Συμβουλίου της 25ης Νοεμβρίου 1980 περί διορισμού των μελών της Συμβουλευτικής Επιτροπής της Ευρωπαϊκής Κοινότητος Άνθρακος και Χάλυβος για την περίοδο που λήγει στις 24 Νοεμβρίου 1982 (2),  Εκτιμώντας:  ότι, κατόπιν της παραιτήσεως του κ. Karl-Ernst BROSCH, την οποία πληροφορήθηκε το Συμβούλιο στις 26 Ιανουααρίου 1981, κατέστη κενή μία θέση μέλους της ως άνω επιτροπής στην κατηγορία των αντιπροσώπων των εργαζομένων,  έχοντας υπόψη την υποψηφιότητα που υποβλήθηκε στις 26 Ιανουαρίου 1981,  ΑΠΟΦΑΣΙΖΕΙ:  Άρθρο μόνο  Ο κ. Karl-Heinz SABELLEK διορίζεται μέλος της Συμβουλευτικής Επιτροπής της Ευρωπαϊκής Κοινότητος Άνθρακος και Χάλυβος σε αντικατάσταση του κυρίου BROSCH για το υπόλοιπο της θητείας του τελευταίου, δηλαδή μέχρι τις 24 Νοεμβρίου 1982.  Έγινε στις Βρυξέλλες, στις 9 Φεβρουαρίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 283 της 28. 10. 1980, σ. 28.  (2) ΕΕ αριθ. L 326 της 2. 12. 1980, σ. 20.


Avis juridique important

|

31997D0559

97/559/ΕΚ: Απόφαση της Επιτροπής της 24ης Ιουλίου 1997 που τροποποιεί την απόφαση 92/167/ΕΟΚ περί δημιουργίας επιτροπής εμπειρογνωμόνων όσον αφορά τη διαμετακόμιση ηλεκτρικής ενέργειας μέσω των μεγάλων δικτύων

Επίσημη Εφημερίδα αριθ. L 230 της 21/08/1997 σ. 0018 - 0018

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουλίου 1997 που τροποποιεί την απόφαση 92/167/ΕΟΚ περί δημιουργίας επιτροπής εμπειρογνωμόνων όσον αφορά τη διαμετακόμιση ηλεκτρικής ενέργειας μέσω των μεγάλων δικτύων (97/559/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας,Εκτιμώντας:ότι για λόγους συνέχισης των εργασιών της επιτροπής εμπειρογνωμόνων, όσον αφορά τη διαμετακόμιση ηλεκτρικής ενέργειας και την παρακολούθηση των σχετικών λειτουργιών που συστάθηκε με την απόφαση 92/167/ΕΟΚ της Επιτροπής (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, είναι απαραίτητο η θητεία των μελών της επιτροπής να είναι ανανεώσιμη 7ότι, εξάλλου, για λόγους ασφάλειας του δικαίου, είναι αναγκαίο να εξαλειφθούν ορισμένες διατάξεις που κατέστησαν άνευ αντικειμένου 7ότι πρέπει, κατόπιν αυτού, να τροποποιηθεί η απόφαση 92/167/ΕΟΚ,ΑΠΟΦΑΣΙΖΕΙ:Άρθρο μόνο Το άρθρο 6 της απόφασης 92/167/ΕΟΚ τροποποιείται ως εξής:α) η παράγραφος 2 αντικαθίσταται από το ακόλουθο κείμενο:«2. Η θητεία των μελών είναι ανανεώσιμη άπαξ.» 7β) η παράγραφος 3 διαγράφεται.Βρυξέλλες, 24 Ιουλίου 1997.Για την ΕπιτροπήΧρήστος ΠΑΠΟΥΤΣΗΣΜέλος της Επιτροπής(1) ΕΕ αριθ. L 74 της 20. 3. 1992, σ. 43.